**OSNOVNA ŠKOLA BISTRA**

**ŠKOLSKI ODBOR**

Bistranska 30, Poljanica Bistranska

10298 Donja Bistra

KLASA: 602-03/19-01/27

URBROJ: 238-30-01-19-02

U Poljanici Bistranskoj, 07. studenog 2019. godine

ZAPISNIK 38.sjednice Školskog odbora održane

dana 07. studenog 2019.

PRISUTNI: Katica Pejakić, Dražen Blažeković, Sandra Brezec, Mirjana Eršek, Snježana Heric

ODSUTNI: Marija Bažulić, Ana Medvidović

OSTALI PRISUTNI: Eduard Kovačević-vršitelj dužnosti ravnatelja, Romeo Vincelj-tajnik Škole

Sjednica je počela u 19:00 sati.

Predsjednica Školskog odbora gospođa Katica Pejakić pozdravila je sve prisutne, te predložila slijedeći:

1. Usvajanje dnevnog reda

2. Odluke o davanju prethodne suglasnosti ravnatelju za zasnivanje sljedećih radnih odnosa:

a) učitelj/ica hrvatskog jezika na neodređeno nepuno radno vrijeme (20 sati tjedno)

b) učitelj/ica informatike na određeno puno radno vrijeme

c) učitelj/ica prirode i biologije na određeno puno radno vrijeme

d) učitelj/ica glazbene kulture na neodređeno puno radno vrijeme

e) učitelj/ica engleskog jezika na neodređeno nepuno radno vrijeme

f) učitelj/ica matematike na određeno nepuno radno vrijeme (20 sati tjedno)

g) učitelj/ica matematike na neodređeno nepuno radno vrijeme (24 sata tjedno)

h) učitelj/ica matematike na neodređeno puno radno vrijeme

i) tajnik/ica škole na određeno nepuno radno vrijeme

j) učitelj/ica razredne nastave na neodređeno puno radno vrijeme

3. Donošenje Pravilnika o postupku unutarnjeg prijavljivanja nepravilnosti i imenovanje povjerljive osobe

4. Razno

U materijalima za sjednicu članovima Školskog odbora dostavljen je i zapisnik sa prošle sjednice.

**Članovi Školskog odobra jednoglasno su prihvatili zapisnik sa prošle sjednice.**

**AD.1.**

Predsjednica Školskog odbora upitala je prisutne članove da li postoji potreba za dopunom dnevnog reda.

**Obzirom da dopuna dnevnog reda nije bilo, predloženi dnevni red je jednoglasno prihvaćen.**

**AD.2.**

**a)**

Na raspisani natječaj za zapošljavanje učitelj/ice hrvatskog jezika na neodređeno nepuno radno vrijeme (20 sati tjedno), pristiglo je 25 zamolbi kandidata koji zadovoljavaju uvjete natječaja. Nakon što je Povjerenstvo za provedbu postupka natječaja izvršilo obvezno pismeno i usmeno testiranje, utvrđeno je da su 3 kandidatkinje ostvarile isti broj bodova. V.d. ravnatelja predlaže zapošljavanje Mirele Ugarković zbog njezinog dosadašnjeg radnog iskustva i dobrog poznavanja škole. Članovi Školskog odbora odbijaju prijedlog ravnatelja sa 4 glasa protiv i jednim suzdržanim (Snježana Heric) iz razloga što kandidatkinja Ivana Cerinski, koja je također ostvarila isti broj bodova, već radi u OŠ Bistra na određeno vrijeme, dobro poznaje situaciju u školi, te nije zaposlena na drugom radnom mjestu, dok Mirela Ugarković ima radno mjesto u drugoj školi.

Drugi prijedlog v.d. ravnatelja je da se zaposli Ivana Cerinski.

**Članovi Školskog odbora jednoglasno su donijeli Odluku da se na radno mjesto učitelj/ice hrvatskog jezika na neodređeno nepuno radno vrijeme (20 sati tjedno) zaposli gđa Ivana Cerinski.**

**b)**

Na raspisani natječaj za zapošljavanje učitelja/ice informatike na određeno puno radno vrijeme pristigle su 4 zamolbe kandidata koji zadovoljavaju uvjete natječaja. V.d. ravnatelja predlaže da se zaposli Jasnik Ivanjek, koji već ima radno iskustvo u OŠ Bistra.

**Članovi Školskog odbora jednoglasno su donijeli Odluku da se na radno mjesto učitelj/ica informatike na određeno puno radno vrijeme zaposli gosp. Jasnik Ivanjek.**

**c)**

Na raspisani natječaj za učitelja/icu prirode i biologije na određeno puno radno vrijeme pristiglo je 5 zamolbi kandidata koji zadovoljavaju uvjete natječaja. Budući da je na obvezno testiranje došao samo jedan kandidat- Matija Opašić, v.d. ravnatelja predlaže da se on zaposli.

**Nakon pregledavanja natječajne dokumentacije članovi Školskog odbora jednoglasno su donijeli odluku da se na radno mjesto učitelj/ica prirode i biologije na određeno puno radno vrijeme zaposli gosp. Matija Opašić.**

**d)**

Na raspisani natječaj za učitelja/icu glazbene kulture na neodređeno puno radno vrijeme pristigle su dvije zamolbe kandidata koji ispunjavaju uvjete iz natječaja i to Luka Hosu i Bosiljka Pavlović. Budući da je Bosiljka Pavlović na obveznom testiranju ostvarila veći broj bodova v.d. ravnatelja predlaže da se ona zaposli.

**Nakon pregledavanja natječajne dokumentacije članovi Školskog odbora su sa 4 glasa ZA i jednim PROTIV (Katica Pejakić) donijeli odluku da se na radno mjesto učitelja/icu glazbene kulture na neodređeno puno radno vrijeme zaposli gđa. Bosiljka Pavlović.**

**e)**

Na raspisani natječaj za učitelja/icu engleskog jezika na neodređeno nepuno radno vrijeme pristiglo je 9 zamolbi kandidata koji ispunjavaju uvjete iz natječaja, od kojih je četvero pristupilo obveznom testiranju kandidata, a troje od njih su ostvarili maksimalan broj bodova.V.d. ravnatelja predlaže da se zaposli Daria Zadravec.

**Nakon pregledavanja natječajne dokumentacije članovi Školskog jednoglasno su donijeli odluku da se na radno mjesto učitelja/icu engleskog jezika na neodređeno nepuno radno vrijeme zaposli gđa. Daria Zadravec.**

**f) i g)**

Na raspisane natječaje za učitelja/icu matematike na određeno nepuno radno vrijeme (20 sati tjedno) i učitelja/icu matematike na neodređeno nepuno radno vrijeme (24 sata tjedno) pristiglo su ukupno 3 zamolbe kandidata koji zadovoljavaju uvjete natječaja. Obveznom testiranju pristupila je samo Marija Gjud pa stoga v.d. ravnatelja predlaže da se ona zaposli na oba radna mjesta.

**Članovi Školskog odbora jednoglasno su donijeli odluku da se na radna mjesta učitelja/ice matematike na određeno nepuno radno vrijeme (20 sati tjedno) i učitelja/ice matematike na neodređeno nepuno radno vrijeme (24 sata tjedno) zaposli gđa Marija Gjud i to ugovorom na puno radno vrijeme (40 sati tjedno) + 2 sata prekovremenog rada.**

**h)**

Na raspisani natječaj za zapošljavanje učitelja/ice matematike na neodređeno puno radno vrijeme pristigle su 2 zamolbe kandidata koji zadovoljavaju uvjete natječaja. V.d. ravnatelja predlaže da se zaposli Filip Brkić, koji je na obveznom testiranju ostvario maksimalnih 20 bodova.

**Članovi Školskog odbora jednoglasno su donijeli Odluku da se na radno mjesto učitelja/ice matematike na neodređeno puno radno vrijeme zaposli gosp. Filip Brkić.**

**i)**

Na raspisani natječaj za zapošljavanje tajnik/ica škole na određeno nepuno radno vrijeme pristigle su 2 zamolbe kandidata koji zadovoljavaju uvjete natječaja. V.d. ravnatelja predlaže da se zaposli Romeo Vincelj, koji je jedini kandidat s VSS-om (magistar prava) pa ima prednost pred drugom kandidatkinjom.

**Članovi Školskog odbora jednoglasno su donijeli Odluku da se na radno mjesto** **tajnik/ica škole na određeno nepuno radno vrijeme zaposli gosp. Romeo Vincelj.**

**j)**

Na raspisani natječaj za zapošljavanje učitelja/ice razredne nastave na neodređeno puno radno vrijeme pristiglo je 25 zamolbi kandidata koji zadovoljavaju uvjete natječaja. Nakon provedenog obveznog testiranja 3 kandidatkinje ostvarile su jednak broj bodova. V.d. ravnatelja predlaže da se zaposli Maja Eršek.

**Članovi Školskog odbora jednoglasno su donijeli Odluku da se na radno mjesto** **učitelja/ice razredne nastave na neodređeno puno radno vrijeme zaposli gđa Maja Eršek.**

**AD.3.**

**Nakon kratke rasprave članovi Školskog odbora jednoglasno su donijeli Pravilnik o postupku unutarnjeg prijavljivanja nepravilnosti i imenovanje povjerljive osobe.**

**AD.4.**

V.d. ravnatelja izvještava članove Školskog odbora da je od prosvjetne inspekcije poštom stiglo Rješenje o inspekcijskom nadzoru koje je identično prijedlogu rješenja koje je pročitano na prošloj sjednici Školskog odbora. Dražen Blažeković predlaže da se preslika Zapisnika dostavi svim članovima Školskog odbora.

Također, V.d. ravnatelja obavještava članove Školskog odbora da je 06. studenog 2019. godine raspisan i objavljen natječaj za izbor i imenovanje ravnatelja/ice škole u Narodnim novinama i na mrežnim stranicama škole.

Sjednica je završena u 20:00 sati.

Predsjednica Školskog odbora: Zapisničar:

Katica Pejakić Romeo Vincelj